**Συνέδριο ΣΥΡΙΖΑ-Προοδευτική Συμμαχία: η ευκαιρία για την ολική αναδόμηση του κόμματος – για την μετατροπή του στην πλήρη έκφραση της Πληθυντικής Αριστεράς/της Μεγάλης Δημοκρατικής & Προοδευτικής Παράταξης**

 Υφίστανται τρία κλειδιά που πρέπει να συζητηθούν μεταξύ άλλων και να υιοθετηθούν για μία αληθινή νέα μέρα στο κόμμα.

 Το πρώτο εξ αυτών, το οποίο αποτελεί και ΄΄κλειδί΄΄ βάσης, οι καιροί απαιτούν μετεξέλιξη του ιδεολογικού υποβάθρου του κόμματος. Ήρθε η ώρα να μιλήσουμε όχι για απλά για Σοσιαλισμό αλλά για τον οραματικό συνδυασμό του Δημοκρατικού (Πάλμε) & Φιλελεύθερου (Keynes) Σοσιαλισμού.

 Ο John Maynard Keynes στο The New Statesman and Nation τον Ιανουάριο του 1939 θα αναφέρει τα κάτωθι:

* «Το ερώτημα είναι αν είμαστε διατεθειμένοι να βγούμε από την φιλελεύθερη τάξη πραγμάτων του 19ου αιώνα και να μεταβούμε σε μία νέα κατάσταση του φιλελεύθερου σοσιαλισμού, με το οποίο εννοώ ένα σύστημα όπου μπορούμε να ενεργήσουμε ως οργανωμένη κοινότητα για κοινούς σκοπούς και να προωθήσουμε την οικονομική και κοινωνική δικαιοσύνη, με σεβασμό και προστασία του ατόμου – της ελευθερίας της επιλογής του, της πίστης του, του μυαλού του και της έκφρασης του, της επιχείρησης και της περιουσίας του».

 Ο ΣΥΡΙΖΑ-Προοδευτική Συμμαχία πρέπει να ερευνήσει, να υιοθετήσει & να εφαρμόσει διδάγματα & προτάσεις πολιτικής από ετερόδοξες σχολές οικονομικής σκέψης. Να δούμε τις πραγματικές διδαχές του Σπουδαίου John Maynard Keynes από το Ιστορικών Προδιαγραφών Βιβλίο του την *΄΄Γενική Θεωρία της Απασχόλησης του Τόκου & του Χρήματος΄΄*, να ΄΄βουτήξουμε στους ωκεανούς΄΄ γνώσεων δυναμικά εξελισσόμενων σχολών όπως τα Μετα-κεϋνσιανά Οικονομικά (M. Kalecki, H. Minsky) & η Σύγχρονη Νομισματική Θεωρία (Modern Money Theory, MMT).

 Το δεύτερο κλειδί, επίσης στοιχείο βάσης, αποτελεί δε πρόταση του Προέδρου Αλέξη Τσίπρα. Ήρθε η ώρα για Εκλογή Προέδρου του Κόμματος & της Κεντρικής Επιτροπής από τη βάση. Αυτό θα κομίσει ένα ισχυρό σύμβολο νέας αρχής, ακτινοβολία κόμματος γειωμένου & ανοικτού στην κοινωνία, που επιζητεί την ενδυνάμωση της ενδοκομματικής δημοκρατίας.

 Το τρίτο κλειδί, εδώ και αρκετό καιρό ο Αλέξης Τσίπρας & ο ΣΥΡΙΖΑ-Προοδευτική Συμμαχία βρίσκονται σε αγαστή συνεννόηση & συνεργασία με την Ευρωομάδα του PES όπως & με τους Πράσινους. Είναι λοιπόν η ώρα για μία Στιβαρή, Συμβολική & Ουσιαστική Κίνηση, είναι ώρα ο Αλέξης Τσίπρας με τον ΣΥΡΙΖΑ-Προοδευτική Συμμαχία να προτείνουν την δημιουργία ενιαίας ευρωπαϊκής προοδευτικής πολιτικής ομάδας στο Ευρωπαϊκό Κοινοβούλιο.

 Με Δομική Οργανωτική Σκέψη, με Επαναστατικό Ρεαλισμό, με Ιώβειο Υπομονή, με Θάρρος, κοιτάζοντας το Δάσος & όχι το Δέντρο, με Όραμα, ας τολμήσουμε για ένα βήμα πραγματικής νέας αρχής…

Νίκος Αλατάς, Πτυχιούχος Τμήματος Πολιτικής Επιστήμης & Ιστορίας Παντείου Πανεπιστημίου Κοινωνικών & Πολιτικών Επιστημών, Πτυχιούχος Τμήματος Διεθνών, Ευρωπαϊκών & Περιφερειακών Σπουδών Παντείου Πανεπιστημίου Κοινωνικών & Πολιτικών Επιστημών, Φοιτητής Προγράμματος Μεταπτυχιακών Σπουδών ΄΄Πολιτική Οικονομία΄΄ Τμήματος Οικονομικών Επιστημών ΕΚΠΑ.

Διεύθυνση: Βύρωνας Επταλόφου 50.

Τηλέφωνο: 6977958904.

Email: alatasnikos@hotmail.com

Οργάνωση Μελών: ΣΥΡΙΖΑ-Προοδευτική Συμμαχία Βύρωνα Ανατολικά.